Diit 70
Pal kɛ kui̱ lua̱k
(
Diit 40:13-17
)
(Dit Dee-bid)
1
Ɛ lɔcdu tɛth kɛ ɣöö bi ɣä kän
lö Kuoth,
aɣ Kuoth Nhial bër luäk ɣä
kɛ pɛ̈th!
2
Ɛ nɛy tin görkɛ näkdä pöc
kä akɛ yi̱c.
Ɛ nɛy tin görkɛ ni da̱kdä
loc jɔk kɛ pöc.
3
Ɛ nɛy tin lɛ̈ŋkɛ ɣä tin ruac i̱,
“Aɣa, aɣa!”
Loc nikɛ jɔk kɛ pöc.
4
Kä ɛ nɛy diaal tin görkɛ ji̱
lo̱ckiɛn tɛth rɛydu.
Kä ɛ nɛy tin nhɔakɛ ka̱ndu ruac ni
ciaŋ ɛ thil pek wäkɛ i̱,
“Kuoth di̱tdɛ!”
5
Duundɛ ɣöö ɛ ɣän ram
mi can mi gäy,
bër kä ɣä lö Kuoth!
Kɛ ɣöö ɛ ji̱n luääkdä kä gääŋdä,
mal ben kɛ pɛ̈th
lö Kuoth Nhial!
